נפוליאון (סרט, 2023)

נפוליאון (באנגלית: Napoleon) הוא סרט דרמה היסטורי- ביוגרפי בריטי-אמריקאי, בבימויו של רידלי סקוט, המגולל את עלייתו לשלטון של נפוליאון בונפרטה, בגילומו של חואקין פיניקס, ואת יחסיו עם אשתו, ז'וזפין. הסרט עלה לאקרנים בבתי הקולנוע בארצות הברית ב-22 בנובמבר 2023 בהפצתם של סרטי קולומביה וסרטי סוני, לפני שעלה לשירות הזרמת המדיה של אפל, "אפל TV פלוס". בישראל עלה הסרט ב-7 בדצמבר 2023. הסרט מגולל במבט מקורי ואישי את חייו של נפוליאון בונפרטה ועלייתו לגדולה, החל משנת 1793 והמצור על טולון, ועד מותו בגלות באי סנט הלנה בשנת 1821. הסרט מתמקד במרבית האירועים מבעד לפריזמת יחסיו ההפכפכים עם אשתו ואהובתו, ז'וזפין דה בוארנה. בין היתר, משוחזרים בסרט הכתרתו לקיסר צרפת, והקרבות המפורסמים שהוביל, ובהם קרב אוסטרליץ, קרב הפירמידות, קרב בורודינו וקרב ווטרלו. דרך כל אלו מוצגת אישיותו המורכבת, שאפתנותו, ומוחו האסטרטגי, אשר השפיעו על הפיכתו לאחד מחשובי האישים שעיצבו את המאה ה-19 בצרפת ובעולם כולו. חואקין פיניקס – נפוליאון בונפרטה ונסה קירבי – ז'וזפין דה בוארנה טאהר ראחים – פול בארס בן מיילס – ארמנד-אוגוסטין-לואי דה קלונקור (צר') לודיווין סנייה – תרזה קברוס מת'יו נידהם – לוסיאן בונפרטה יוסף קרקור – הגנרל לואי ניקולא דאבו פיל קורנוול – סנסון "הבורו" (צר') אדואר פיליפונה – אלכסנדר הראשון, קיסר רוסיה איאן מקניס פול ריס – שארל-מוריס דה טליראן ג'ון הולינגוורת' – מישל נה גאווין ספוקס – מולינס רופרט אוורט - ארתור ולסלי, הדוכס הראשון מוולינגטון יאניס ניוונר - היפוליט צ'ארלס באוקטובר 2020, עם ההכרזה על פיתוח והפקת הסרט, נודע שהסרט יופק על ידי אולפני המאה ה-20. לקראת סוף שנת 2020, פורסם שהאולפנים נטשו את הפקת הסרט, ובינואר 2021, נמסר שזכויות הפקת והפצת הסרט נרכשו על ידי חברת אפל שתפיק את הסרט באמצעות אולפני ההפקה שלה, "Apple Studios", ותפיץ אותו באמצעות שירות הזרמת המדיה שלה, "אפל TV פלוס". ב־14 בינואר 2021, במהלך ריאיון לאתר "דדליין הוליווד", הכריז רידלי סקוט: ”נפוליאון הוא אדם שתמיד ריתק אותי. הוא בא מאשפתות לשליטה בהכל – אבל כל אותה העת הוא ניהל מלחמה על אהבתה של אשתו הנואפת, ז'וזפין. הוא כבש את העולם על מנת לנסות להרוויח את אהבתה, וכשלא יכול היה, הוא כבש את העולם על מנת להרוס אותה והרס את עצמו תוך כדי. [...] אף שחקן לעולם לא יוכל לגלם את נפוליאון כמו חואקין. הוא יצר את אחד הקיסרים המורכבים ביותר בתולדות הקולנוע (קומודוס ב'גלדיאטור'), ואנחנו ניצור קיסר אגדי נוסף עם נפוליאון בגילומו.” ב-18 בינואר 2022, אושר על-ידי המפיק קווין ג'יי. וולש כי שמו המקורי של הסרט "קיטבג" הוחלף, ומעתה ייקרא תחת שם הכותר "נפוליאון". במקביל להודעה על כוונתו של רידלי לביים סרט העוסק בקורותיו של נפוליאון, נמסר כי את דמותו של המצביא עתיד לגלם חואקין פיניקס. ב-2 במרץ 2021, נמסר כי את דמותה של אשתו עתידה לגלם ג'ודי קומר. עם זאת, ב-5 בינואר 2022, נודע על פרישתה של קומר מהפקת הסרט כתוצאה מסיבות מקצועיות, ונמסר כי אותה תחליף השחקנית ונסה קירבי. בפברואר 2022, נמסר על ליהוקו של טאהר ראחים. צילומי הסרט החלו בפברואר 2022, והם כללו שישה קטעי קרב מרכזיים, בניגוד לסרטים אחרים על קורותיו של נפוליאון, שכללו רק קרב אחד. צילומי הסרט התקיימו באוקספורדשייר, ובמרץ 2022, עברו ללינקולן, אנגליה. במאי 2022, צילומי הסרט התקיימו במלטה למשך שלושה שבועות. במבצר ריקאסולי שבקלקרה, מלטה, התקיימו צילומי המצור על טולון, שאירע בשנת 1793 ושם זכה נפוליאון בניצחונו הראשון. הסרט, הכולל סצנות קרב קשות בהן רואים בעלי חיים נפגעים קשה ונהרגים, לא כלל פגיעה כלל בבעלי חיים בעת הצילומים. הסרט כלל יותר מ-100 סוסים אמיתיים ששימשו לקטעי הלחימה של הסרט. צוותי אפקטים חזותיים (VFX) יצרו כמה מהרגעים המסוכנים והעקובים מדם בסרט - ביניהן סצנת המצור על טולון, הכוללת את הסוס של נפוליאון שנפגע מכדור תותח ומת באופן מיידי. הסצנה הגרפית נוצרה באמצעות שילוב של אפקטים פרקטיים (אנ') ואפקטים שנוצרו על ידי מחשב. בסצנה הספציפית, היו 30 רוכבים וסוסים אמיתיים, אבל הסוס של נפוליאון היה מתקן מכני עם כפיל פעלולים לחואקין פיניקס. למתקן המכני הייתה מערכת הידראולית, והראש, הצוואר והגו של הסוס המכני היו דמויי חיים. דם מזויף התווסף לחזה הסוס המכני כדי ליצור את האפקט של דם וקרביים כשהמתקן נסוג לאחור. במהלך סצנת קרב ווטרלו, צוות MPC שיחזר באופן ממוחשב תמונות של סוסים בודדים ובילה שבוע בלכידת תנועות אמיתיות של סוסים כדי ליצור ספריית תנועות לסוסים הממוחשבים. הסרט עלה בבתי הקולנוע בישראל ב-7 בדצמבר 2023 וזאת לאחר מספר דחיות בעקבות מלחמת חרבות ברזל. בהמשך, צפוי לעלות לשירות הזרמת המדיה של אפל, "אפל TV פלוס", במהלך שנת 2024. במרץ 2021, עם היוודע החלטתו של רידלי סקוט ללהק את השחקנית ג'ודי קומר לגילום דמותה של ז'וזפין דה בוארנה, גולשים צרפתיים רבים ביקרו את ההחלטה ללהק את קומר לתפקיד, וזאת על רקע היותה צעירה ב-19 שנים מחואקין פיניקס, שמגלם את דמותו של נפוליאון. משתמשים רבים ציינו כי הפרש גילאים זה אינו מבוסס מבחינה היסטורית, שכן להפך, ז'וזפין דה בוארנה הייתה מבוגרת בשש שנים מנפוליאון בונפרטה. המגזין "Télérama" הצרפתי ציין, כי "ההחלטה לבחור ברידלי סקוט לביים את הסרט תמוהה, מכיוון שנפוליאון בונפרטה וז'וזפין דה בוארנה, שהופיעו יחד לא אחת בטלוויזיה ובקולנוע, גולמו לרוב על ידי שחקנים בני אותו גיל". עם זאת, אתר היומון הצרפתי "לה פיגארו" ציין, כי ניתן לעקוף את בעיית הפרשי הגילאים בין השחקנים באמצעות טכנולוגיות דה-אייג'ינג חדישות המאפשרות להצעיר את מראה השחקנים או לחלופין, להזקין אותם, באופן דיגיטלי. מדיה וקבצים בנושא נפוליאון בוויקישיתוף אתר האינטרנט הרשמי של נפוליאון (באנגלית) "נפוליאון", במסד הנתונים הקולנועיים IMDb (באנגלית) "נפוליאון", באתר AllMovie (באנגלית) "נפוליאון", באתר Rotten Tomatoes (באנגלית) "נפוליאון", באתר Metacritic (באנגלית) "נפוליאון", במסד הנתונים הקולנועיים KinoPoisk (ברוסית) נתנאל שלומוביץ, "נפוליאון": לא מסרטיו הטובים של רידלי סקוט ועדיין טוב מרוב מה שמוצג בקולנוע, באתר הארץ, 14 בדצמבר 2023 אבנר שביט‏, "נפוליאון" מזלזל בגיבור שלו, באינטליגנציה שלנו ובזמן שלנו, באתר וואלה, 14 בדצמבר 2023 תומר קמרלינג, ‏"נפוליאון" סובל מבעיות מהותיות בשלושה ממדים, באתר ‏מאקו‏, 14 בדצמבר 2023 אור סיגולי, ‏"נפוליאון", סקירה, באתר "סריטה", 14 בדצמבר 2023, 14 בדצמבר 2023 אבירמה גולן, הסרט החדש על נפוליאון מעורר מתחים ישנים בין צרפת לאנגליה, באתר ישראל היום, 10 בינואר 2024 Kroll, Justin (March 2, 2021). "Jodie Comer Is Ridley Scott's Choice To Play Josephine Opposite Joaquin Phoenix In Scott's Napoleon Bonaparte Pic 'Kitbag' For Apple Studios". Deadline Hollywood. Retrieved 2 March 2021. Fleming Jr, Mike (October 14, 2020). "Ridley Scott Eyes Another Epic: Joaquin Phoenix As Napoleon In 'Kitbag' As Director Today Wraps 'The Last Duel'". Deadline Hollywood. Retrieved 2 March 2021. Aaron Couch ,Borys Kit, Aaron Couch, Borys Kit, Vanessa Kirby to Replace Jodie Comer in Ridley Scott’s ‘Kitbag’, The Hollywood Reporter, ‏January 4, 2022 Fleming Jr, Mike. "Apple Studios Commits To 'Kitbag,' Ridley Scott-Directed Epic With Joaquin Phoenix As French Conqueror Napoleon Bonaparte". Deadline Hollywood. Retrieved 2 March 2021. Charles Martin, "Le Napoléon de Ridley Scott avec Joaquin Phoenix sortira en streaming sur Apple TV+" [archive, sur Première, 15 janvier 2021 Fleming, Mike Jr. (January 18, 2022). "Kevin Walsh Moves From Scott Free Prexy To Multi-Year Apple TV+ Producing Deal". Deadline Hollywood. Retrieved February 19, 2022. Hemmert, Kylie (March 2, 2021). "Jodie Comer to Play Josephine in Ridley Scott’s Napoleon Bonaparte Film Kitbag". "ComingSoon". Retrived 14 May 2021. Borys Kit, Jodie Comer Exits Ridley Scott’s Napoleon Drama ‘Kitbag’ (Exclusive), The Hollywood Reporter, ‏January 4, 2022 Kroll, Justin (February 16, 2022). "The Serpent Star Tahar Rahim Joins Joaquin Phoenix In Apple And Ridley Scott's Napoleon". Deadline Hollywood. Retrieved February 19, 2022. Hammond, Pete (December 31, 2021). "Ridley Scott On House Of Gucci, The Last Duel, Upcoming Napoleon And Gladiator Epics, And Why He Just Keeps Going – Behind The Lens". Deadline Hollywood. Retrieved February 19, 2022. Perry, Sophie (November 9, 2021). "Film directed by Ridley Scott starring Jodie Comer and Joaquin Phoenix to shoot in Oxfordshire". Oxford Mail. Retrieved February 19, 2022. Verney, Joseph (November 26, 2021). "Hollywood filmmaker Ridley Scott casting for new movie in Lincoln starring Joaquin Phoenix". The Lincolnite. Retrieved February 19, 2022. Green, Jennifer (January 31, 2022). "Malta Is Ready for Its Close-Up as a Prime International Shooting Destination". The Hollywood Reporter. Retrieved February 19, 2022. Macnab, Geoffrey (January 31, 2022). "Russell Crowe, Ridley Scott, Colin Trevorrow honoured at inaugural Malta Film Awards". Screen Daily. Retrieved February 19, 2022. Vella, Luke (August 26, 2021). "Malta set for Ridley Scott's Napoleon epic Kitbag with Joaquin Phoenix". Malta Today. Retrieved February 19, 2022. Jazz Tangcay, ‘Napoleon’: How Mechanical Horses Helped Ridley Scott’s VFX Team Pull Off That Gory Battle Scene, Variety, ‏2024-01-30 (באנגלית אמריקאית) "Napoléon par Ridley Scott : Joaquin Phoenix a trouvé sa Joséphine" [archive], sur Le Figaro, 4 mars 2021 Capucine Trollion, ""Kitbag" : pourquoi le casting du film de Ridley Scott sur Napoléon pose problème" [archive], sur RTL, 4 mars 2021 Emilie Gavoille, "Des actrices plus jeunes que l’âge de leur rôle, ce n’est pas trop vieux jeu ?" [archive], sur Télérama, 8 mars 2021 San Diego Film Critics, 2023 San Diego Film Critics Society Award Winners, San Diego Film Critics Society, ‏2023-12-19 (באנגלית אמריקאית) Critics Choice Awards 2024: All the Winners, TIME, ‏2024-01-15 (באנגלית) Patrick Frater, ‘Barbenheimer’ Duo and ‘Killers of the Flower Moon’ Lead Australia’s AACTA International Awards Nominations, Variety, ‏2023-12-15 (באנגלית אמריקאית) film, Guardian (2024-02-18). "Baftas 2024: the complete list of winners". The Guardian (באנגלית בריטית). ISSN 0261-3077. נבדק ב-2024-02-19. I. P. A. Admin, IPA Reveals Nominations for the 28th Satellite™ Awards | International Press Academy (באנגלית אמריקאית) The 96th Academy Awards | 2024, www.oscars.org, ‏2024-01-23 (באנגלית)